Home -- Fulfulde -- Perform a PLAY -- 133 (School of life 1)
133. Fii ɗuɗal ngurndan ɗan 1
Ko toolii e duɗal ngurndan ɗan! Hino moýýi ko tawi kon hiɗa tawdaa e amen.
Jiwo : "Tawtee men, hino wondi e fijidaaru."
(Hitooji ɗin ka ɗate : pineeje ɗen no siika, otooje ɗen no sona, welooji ɗin no waɗa piipoo)
Gorko e jiwo no lontondira : "Accee o feýýa – Ndaretaake – Wiraasiiji åittiiɗi – Ndagaaje daneeje e boɗeeje – Ko honto mi woni? Ko honto mi haani yaade? Waɗu maande Daree – Wattee yili : e gilaasi åowruɗo."
Maandeeji wano non – hiɗi serti haa. Panooji sappiiɗi wonɗi ɗin ka binde laawol no hitti fota. Ɗi waɗaaka ɗon fii darnugol ma maa fii moningol ma, kono ko fii hiwugol ma e fii ɗowugol maa haa hewtaa ka yahataa ɗon.
Ka Kitaabul Muggadasi, Alla no waɗi "maandeeji" fii yaadu men ndun ka aduna gaa. O faalaaka moninde en rewrude e yamirooje makko ɗen, kono o faalaa hiwugol ngurndanji men ɗin. Kala duumiiɗo e ɗin maandeeji makko hewtoyay ka o fokkiti ton.
Jiwo : "Tawtu men e ngal duɗal ngurndan ɗan."
Gorko : "Miɗo felliti wonde a feýýay e nder ndartannde nden."
Yaadu ngurndan ɗan no foti moýýa.
Ko laawi ɗiɗi woodi, kono en waawataa suåodaade ɗate ɗiɗi. Kitaabul Muggadasi on no nandita e keeåoodi laawol ngol. Ndi hollay en ko e laawol hongol wonɗen e mun.
Gorko Janngoowo : "Naatiree ka dambugal faaɗungal, ko fii dambugal yaajungal ngal ko nawrayngal e hayrannde nden. Ɗuuɗuåe no ko ɗon suåii naatirgol. Kono dambugal nawryangal e ngurndan ngal e ɗatal nawrayngal e ngurndan ngal ko faaɗuɗe. Ko seeɗaaåe tun suåotoo rewrugol ɗon."
Kitaabul Muggadasi on no wa’i wa keerol. Himo hollude en wondema ko annabi Iisaa tun woni laawol bajjol hewtinayngol ngol ka Alla.
Gorko Janngoowo : "Annabi Iisaa maaki : Ko min woni Laawol ngol e Goonga on e Ngurndan ðan. Hay gooto waawataa yahude ka Baabaajo on si wonaa e an o rewri" (Yuuhanna 14 : 6).
Nde yaadu ngurndan men ɗan ardii en rewrude e satteendeeji ɗin, hay si tawii hiɗen rewrude e joolol ɗiååitugol e en waawataa heåude feere no yaltiren, haray hiɗen waawi ndaarude ka nder Kitaabul Muggadasi, wano lampu moýýo.
Iisaa Joomiraaɗo on woni jannowo åurɗo on fow e nder ko janngeten kon ka duɗal ngurndan men. Himo faalaa yaadude e maa e nder ngurndan ɗan. Si tawii hiɗa yani ley maa si a alaa ka hoɗaa, maa si hiɗa ukkii e nder satteendeeji maa tampereeji, o wonday e maa, o accataa wonaa an tun. Ko ɗun woni ko o fodi en.
Gorko Janngoowo : "Janto lan fewndo annde, mi jattinoye, an kadi teddinoyaa mi" (Zabuura 50 : 15).
Ko toraare nden woni lekki åurki e moýýude kin nde ari e sattude fota. Huutor nde, ndaaraa si ko goonga!
Mi tolnii ma e nduu yaadu ngurndan ɗan.
DARO! Yaadu ndun no jokkiteede ka nder taariika aroyoowo.
Yewtooåe : Fillitotooɗo, jiwo, gorko, Janngoowo gorko
© Copyright : CEF Allemagne
eng_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn zho_Hant